Τούρτα φράουλα με ζαχαρούχο γάλα
Προμηθευτείτε έτοιμο παντεσπάνι, φτιάξτε αυτό το πανεύκολο γλυκό με φράουλες και κάντε έκπληξη στους δικούς σας. Δείτε περισσότερες εύκολες και νόστιμες συνταγές στο ανοιξιάτικο Ζάχαρη &amp; Αλεύρι που κυκλοφορεί στα περίπτερα.
200 γρ. (2/3 κούπας) ζαχαρούχο γάλα , 200 γρ. τυρί κρέμα , 500 γρ. (2½ κούπες) κρέμα γάλακτος με 35% λιπαρά, παγωμένη, από το ψυγείο , 1 έτοιμη βάση από παντεσπάνι της αρεσκείας μας (βανίλια ή σοκολάτα) , 50 ml (1/4 κούπας) χυμός φράουλας (λιώνουμε στον πολυκόφτη κάμποσες φράουλες και τις σουρώνουμε από σουρωτηράκι) , 350 γρ. φράουλες, καθαρισμένες, κομμένες στη μέση , τρίμμα σοκολάτας για το στόλισμα
Για να φτιάξουμε την τούρτα φράουλα με ζαχαρούχο γάλα, σε ένα μπολ χτυπάμε με το μίξερ χειρός το ζαχαρούχο γάλα με το τυρί κρέμα μέχρι να γίνουν ένα πλούσιο, λείο μείγμα.Προσθέτουμε την παγωμένη κρέμα γάλακτος και συνεχίζουμε το χτύπημα μέχρι να φτιάξουμε μια σφιχτή, πυκνή κρέμα.Ακουμπάμε το παντεσπάνι μας σε μια ίσια επιφάνεια και με ένα τσέρκι διαμέτρου 20 εκ. το κόβουμε σε αυτή τη διάσταση.Ακουμπάμε το ίδιο τσέρκι μέσα σε ένα ρηχό ταψί στρωμένο με λαδόκολλα και τοποθετούμε μέσα του το κομμένο παντεσπάνι.Βρέχουμε το παντεσπάνι με τον χυμό φράουλας και τακτοποιούμε στην περιφέρειά του τις φράουλες, με την κομμένη πλευρά τους προς τα έξω, να ακουμπάει στο τσέρκι.Αδειάζουμε την κρέμα στο τσέρκι, στο εσωτερικό του στεφανιού με τις φράουλες, και ισιώνουμε την επιφάνεια. Αν θέλουμε, τοποθετούμε στο ψυγείο για 30 λεπτά, ώστε να σφίξει λίγο ακόμη η κρέμα.Διακοσμούμε με όσες φράουλες έχουν περισσέψει και με το τρίμμα σοκολάτας και σερβίρουμε την τούρτα φράουλα με ζαχαρούχο γάλα.
Κρέμα Γάλακτος,Φράουλα,Τούρτες